
eorum quorum personas ipsi representant, velint coram Deo
respondere, et suas responsiones et avisamenta reportent in
scriptis, ut omnibus eorum responsionibus, consiliis et avisa-
mentis hinc inde auditis, secundum melius et sanius consilium
procedatur, et ubi saltern major pars parliament! concordet..,.

De Gradibus Parium.

Rex est caput, principium, et finis parliament!, et ita non
habet parem in suo gradu, et ita ex rege solo est primus gradus ;
secundus gradus est ex archiepiscopis, episcopis, abbatibus,
prioribus, per baroniam tenentibus ; tertius gradus est de
procuratoribus cleri; quartus de comitibus, baronibus et aliis
magnatibus et proceribus, tenentibus ad valentiam comitatus
et baroniae, sicut praedictum est in titulo de laicis ; quintus
est de militibus comitatuum ; sextus de civibus et burgensibus :
et ita est parliamentum ex sex gradibus. Sed sciendum est
quod licet aliquis dictorum graduum post regem absentet, dum
tamen omnes praemuniti fuerint per rationabiles summoni-
tiones parliament!, nihilominus censetur esse plenum. . . .

De Modo Parliaments.

. . . Cancellarius Angliae, thesaurarius, camerarius, et
barones de scaccario, justiciarii, omnes clerici et milites regis,
una cum servientibus regis ad placita, qui sunt de concilio regis,
tenentur interesse secundo die, nisi rationabiles excusationes
habeant ita quod interesse non possent, et tune mittere debent
bonas excusationes, . . .

De Pronuntiatione in Parliamento.

Post praedicationem debet cancellarius Angliae vel capitalis
justiciarius Angliae, ille scilicet qui tenet placita coram rege,
vel alius idoneus, honestus, et facundus, justiciarius vel clericus,
per ipsos cancellarium et capitalem justiciarium electus, prp-
nuntiare causas parliament!, primo in genere, et postea in
specie, stando ; et inde sciendum est quod omnes de parlia-
mento, quicumque fuerint, dum loquitur, stabunt, rege excepto,
ita quod omnes de parliamento audire valeant eum qui loquitur,
et si obscure dicat vel ita basse loquatur, dicat iterate, et
loquatur altius, vel loquatur alius pro eo.

De Loquela Regis post Pronuntiationem.

Rex post pronuntiationem pro parliamento rogare debet
clericos et laicos, nominando omnes eorum gradus, scilicet